el el en en el el el el el el el el el el el el el el en el el el en el el el el el el el el el el el el el el en el el el en fi el el en en en en el en el el el es el el el el en el el en el el en el el en el el el el el el en el el en el el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el en el el el el el el en el en el el el el el el el en en en en en en en uk en en en en en en el el el en en en en en en en uk el el en oc en uk en en en en en en en en en fa en en en en en en en en
ΠΡΩΤΟΧΡΟΝΙΑ 2020 ΣΤΟ ΛΕΒΙ, ΤΟ ΡΟΒΑΝΙΕΜΙ ΚΑΙ ΤΟ ΧΩΡΙΟ ΤΟΥ ΆΓΙΟΥ ΒΑΣΙΛΗ 6 Μέρες – cooptravelcyprus.com
Online Booking Agent Login A Agent Login B Web Check-In
28H ΟΚΤΩΒΡΙΟΥ (LEONARDO LAURA HOTEL)
ΜΠΛΕ : Πρόγραμμα επιβράβευσης καρτών
ΠΡΩΤΟΧΡΟΝΙΑ 2020 ΣΤΟ ΛΕΒΙ, ΤΟ ΡΟΒΑΝΙΕΜΙ ΚΑΙ ΤΟ ΧΩΡΙΟ ΤΟΥ ΆΓΙΟΥ ΒΑΣΙΛΗ 6 Μέρες
6 ΗΜΕΡΕΣ – 5 ΝΥΧΤΕΣ
Φέτος θα υποδεχτούμε το νέο έτος με τη χαρά και ενθουσιασμό του πιο πρωτοχρονιάτικου ταξιδιού στην καρδιά της Φινλανδικής Λαπωνίας. Μας περιμένει το χωριό του Αϊ Βασίλη και το ταχυδρομείο του με τα ξωτικά, ο Αρκτικός Κύκλος, τα χιονισμένα τοπία και η μοναδική φύση, snowmobile σαφάρι σε τοπία παγωμένων λιμνών και άγριου δάσους, ο Βασιλιάς της Αρκτικής, η πολική αρκούδα, τα χαριτωμένα χάσκι και οι τάρανδοι, και φυσικά και ο ίδιος ο Αϊ Βασίλης.
1η Μέρα: ΛΑΡΝΑΚΑ – ΑΘΗΝΑ – ΡΟΒΑΝΙΕΜΙ
Αναχώρηση για Αθήνα, άφιξη και συνάντηση με το γκρουπ στο Αεροδρόμιο Ελ. Βενιζέλος και πτήση για το Ροβανιέμι. Άφιξη, και αμέσως μετά θα αναχωρήσουμε για το παραμυθένιο χωριό του Αϊ Βασίλη, ακριβώς πάνω στον -νοητό – Αρκτικό Κύκλο, όπου θα έχουμε την ευκαιρία  να μιλήσουμε μαζί του, να φωτογραφηθούμε και ίσως να του εκφράσουμε κάποια ευχή μας! Πρώτη στάση όλων είναι, φυσικά, το ‘Γραφείο» του Αϊ Βασίλη, όπου μια παρέα χαρούμενων ξωτικών καλωσορίζει τον κόσμο και τον προσκαλεί στο εσωτερικό για μια μικρή κουβεντούλα και μια φωτογραφία με τον Πατέρα των Χριστουγέννων. Εξίσου δημοφιλές είναι και το «Ταχυδρομείο του Άγιου Βασίλη», όπου οι μικροί βοηθοί του διαβάζουν τις χριστουγεννιάτικες παραγγελίες εκατομμυρίων παιδιών απ’ όλο τον κόσμο. Ακόμη κι αν έχετε αφήσει εδώ και πολλές δεκαετίες την παιδική σας ηλικία, αποκλείεται να μην μπείτε στον πειρασμό να στείλετε στους φίλους σας μια χριστουγεννιάτικη κάρτα με το αυθεντικό γραμματόσημο Santa Claus! Στο ταχυδρομείο θα βρείτε επίσης μεγάλη ποικιλία χριστουγεννιάτικων CDs και αναμνηστικών, όλα με θέμα φυσικά τον Αϊ Βασίλη. Όσοι θέλουν μπορούν να επισκεφθούν το Santa Park, ψυχαγωγικό πάρκο με θέμα φυσικά τα Χριστούγεννα,  το οποίο αποτελεί μια ενδιαφέρουσα επιλογή για τους μικρότερους φίλους μας!  Επίσκεψη στο Snowman World, για να θαυμάσετε τα ξεχωριστά γλυπτά από πάγο και χιόνι, και να συμμετάσχετε σε όλες τις δραστηριότητες στο Snowman World, όπως πατινάζ στον πάγο, μάθημα snowboarding, γλυπτική στο χιόνι αλλά και τσουλήθρες πάγου! Γεύμα στο, ένα και μοναδικό στο είδος του, Ice Restaurant ακριβώς επάνω στον Αρκτικό Κύκλο και δίπλα στον Άγιο Βασίλη.  Αργά το απόγευμα μεταφορά στο ξενοδοχείο. Δείπνο και διανυκτέρευση  στο Ροβανιέμι. Σημαντική σημείωση: Αμέσως μετά την άφιξη στο Ροβανιέμι θα επισκεφθούμε το Χωριό του Αϊ Βασίλη, καλό θα ήταν να έχετε πρόχειρα (ιδανικά στην χειραποσκευή σας) μπότες και ρούχα κατάλληλα για παιχνίδια στο χιόνι.
2η Μέρα: ΑΡΚΤΙΚΟΣ ΖΩΟΛΟΓΙΚΟΣ ΚΗΠΟΣ ΡΑΝΟΥΑ – ΡΟΒΑΝΙΕΜΙ
Πλούσιο πρωινό στο ξενοδοχείο μας, μεταφορά στο μουσείο Arktikum και θα δούμε το κέντρο Αρκτικής ιστορίας με εκθέματα μέσα από τα οποία θα γνωρίσουμε την ιστορία, τον πολιτισμό και τον τρόπο ζωής  των Λαπώνων, αλλά και ολόκληρης της Αρκτικής. Στη συνέχεια και μετά από μια διαδρομή μέσα στο κατάλευκο τοπίο,  θα φτάσουμε στον Βορειότερο Ζωολογικό Κήπο της Ευρώπης, την Ranua, γνωστό και ως Αρκτικός Ζωολογικός Κήπος! Εδώ θα γνωρίσουμε από κοντά όλα τα ζώα που ζουν σε αρκτικές συνθήκες και στο φυσικό τους περιβάλλον, όπως λύκους, αγριόγατους, κόκκινες αλεπούδες, λευκές κουκουβάγιες, καθώς και το Βασιλιά της Αρκτικής, την πολική αρκούδα! Απέναντι από το ζωολογικό πάρκο της Ranua,  βρίσκεται το πρατήριο με τις γνωστές σοκολάτες και καραμέλες Fazer! Μην χάσετε την ευκαιρία να πάρετε μια γεύση! Πριν την αναχώρησή μας, γεύμα στο εστιατόριο του κήπου. Επιστροφή στο Rovaniemi και μεταφορά στο ξενοδοχείο. Δείπνο και διανυκτέρευση στο Rovaniemi.
3η Μέρα: ΡΟΒΑΝΙΕΜΙ – ΛΕΒΙ
Πρωινό στο ξενοδοχείο, check out και χρόνος ελεύθερος για μια τελευταία βόλτα στο Rovaniemi. Αργότερα θα επιβιβαστούμε στο πολυτελές μας πούλμαν για να μεταφερθούμε στο Levi. Στάση για γεύμα στη διαδρομή. Άφιξη στο Levi και τακτοποίηση στα δωμάτια μας. Το Levi στην πραγματικότητα είναι το όνομα του λόφου, ενώ η ίδια η πόλη-χωριό  λέγεται Sirkka. Έχει επικρατήσει όμως η ονομασία Levi για όλη την περιοχή. Αυτό το θέρετρο σκι τα τελευταία χρόνια έχει αναπτυχθεί τόσο ώστε να θεωρείται από τα κορυφαία και πιο δημοφιλή στην Φινλανδία. Φιλοξενεί τις μεγαλύτερες διοργανώσεις, διαγωνισμούς και επιδείξεις σκι (ειδικά κατά την περίοδο των γιορτών), αρκετά νυχτερινά κέντρα, εξαιρετικά εστιατόρια και όμορφα ξενοδοχεία σε μια περιοχή αρκετά συγκεντρωμένη και σε μικρές αποστάσεις μεταξύ τους.  Η δράση για την οποία είναι γνωστό το Levi, το σκι, λαμβάνει χώρα στις διάσημες και υπερσύγχρονες πίστες του λόφου με κύριο χαρακτηριστικό τους διάφορους τύπους ανελκυστήρων. Δείπνο στο εστιατόριο του ξενοδοχείου και διανυκτέρευση!
4η Μέρα: ΛΕΒΙ – SNOWMOBILE ΣΑΦΑΡΙ – ΦΑΡΜΑ ΧΑΣΚΙ
Πρωινό στο ξενοδοχείο και σήμερα φοράμε ειδικό εξοπλισμό και ακολουθώντας τις οδηγίες των τοπικών αρχηγών θα συμμετάσχουμε σε ένα συναρπαστικό σαφάρι με snowmobiles. Στη Λαπωνία, η μακρά περίοδος χιονιού και οι φυσικές ευκολίες των μονοπατιών κάνουν το σπορ αυτό ακαταμάχητο! Θα ακολουθήσουμε μια διαδρομή μέσα από περιοχές άγριας φυσικής ομορφιάς, δασών, παγωμένων λιμνών και πάνω από δύσβατες επιφάνειες χιονιού και παγωμένα ποτάμια. Άφιξη στην φάρμα των χάσκι. Τα υπέροχα και αξιολάτρευτα χάσκι Σιβηρίας και Καναδά μας περιμένουν με ανυπομονησία στη φάρμα όπου θα έχουμε την ευκαιρία να ακούσουμε ιστορίες από τους φροντιστές τους. Στη συνέχεια, θα οδηγήσουμε τα έλκηθρα αφού πρώτα μας δοθούν τεχνικές οδηγίες για την ασφάλειά μας από τους ειδικευμένους αρχηγούς (στα Αγγλικά). Η βόλτα με έλκηθρο, ένα παραδοσιακό μεταφορικό μέσο που προέρχεται από την περιοχή της Σιβηρίας θα είναι μια αξέχαστη εμπειρία για όλους μας. Γύρω από την φωτιά θα απολαύσουμε ένα ελαφρύ γεύμα με καφέ, τσάι ή ζεστό χυμό.  Επιστροφή στο ξενοδοχείο. Το απόγευμα θα χαλαρώσουμε στο σπα του ξενοδοχείου Levi Spa κάνοντας σάουνα, κολύμπι, γυμναστική ή χαμάμ. Αναχώρηση από το ξενοδοχείο και μεταφορά στο παραδοσιακό λαπωνικό εστιατόριο που είναι χτισμένο στις όχθες του ποταμού Ounasjoki, 7χλμ. από το κέντρο του Levi και βαθιά μέσα στο λαπωνικό χιονισμένο τοπίο. Με την άφιξη θα ευχηθούμε με ποτό καλωσορίσματος! Ο Αϊ Βασίλης θα φτάσει με το έλκηθρο και τον πιστό του τάρανδο για να μοιράσει δώρα στα παιδιά, μικροί μεγάλοι θα φωτογραφηθούμε μαζί του και αμέσως μετά θα δειπνήσουμε σε πλούσιο εορταστικό μπουφέ. Αυτή η παραμονή Πρωτοχρονιάς θα μείνει χαραγμένη στην μνήμη όλων για πολύ καιρό.
Σημαντικές σημειώσεις για το snowmobile safari:
Κάθε άτομο που οδηγεί snowmobile πρέπει να είναι πάνω από 18 ετών και να έχει έγκυρη άδεια οδήγησης μαζί του.
Σε κάθε συμμετέχοντα στο snowmobile safari θα δοθεί απαραίτητος ρουχισμός και εξοπλισμός που περιλαμβάνει: Ολόσωμη φόρμα, μπότες, μάλλινες κάλτσες, γάντια, κασκόλ,  μπαλακλάβα (fullface)  και κράνος.
Τα παιδιά έως 14 ετών για λόγους ασφαλείας  κάθονται σε έλκηθρο το οποίο τραβάει το snowmobile που οδηγεί τοπικός συνοδός.
Για τα πιο μικρά παιδιά συνιστάται ένας από τους γονείς να κάθεται μαζί με το παιδί στο έλκηθρο για την άνεση και την ασφάλεια του.
Παιδιά άνω των 14 ετών και με  ύψος πάνω από 140cm μπορούν να κάθονται ως συνεπιβάτες πίσω από τον γονέα τους σε ένα snowmobile πληρώνοντας όμως την τιμή του ενήλικα.
5η Μέρα: ΛΕΒΙ – SNOWVILLAGE – ΦΑΡΜΑ ΤΑΡΑΝΔΩΝ
Εορταστικό πρωινό στο ξενοδοχείο. Νωρίς το μεσημέρι αναχώρηση για την φάρμα των ταράνδων , όπου θα χαϊδέψουμε και θα ταΐσουμε τα όμορφα τετράποδα του Αϊ Βασίλη και θα έχουμε τη χαρά να οδηγήσουμε έλκηθρο με ταράνδους μέσα στο δάσος. Θα απολαύσουμε ένα “εκδρομικό” γεύμα γύρω από τη φωτιά με καφέ, τσάι ή ζεστό χυμό.  Αμέσως μετά θα αναχωρήσουμε για το Snow Village. Περίπου χίλια φορτηγά κάθε χρόνο, προς το τέλος Νοεμβρίου, μεταφέρουν χιόνι και πάγο προκειμένου να χτιστεί το χωριό, με διαφορετικό τρόπο και σχέδιο κάθε φορά. Καλύπτει μια έκταση περίπου 7.500 τετραγωνικών χιλιομέτρων με εστιατόρια, μπαρ, ξενοδοχείο, λόμπι, διάφορα κτίρια και γλυπτά, όλα φτιαγμένα μόνο από χιόνι και πάγο. Επιστροφή στο ξενοδοχείο, δείπνο σε μπουφέ στο εστιατόριο του ξενοδοχείου και διανυκτέρευση.
6η Μέρα: ΛΕΒΙ – ΡΟΒΑΝΙΕΜΙ – ΑΘΗΝΑ
Σήμερα, τελευταία μέρα της εκδρομής μας, αποχαιρετούμε την Φιλανδία. Πρωινό στο ξενοδοχείο μας και αναχώρηση για το αεροδρόμιο του Ροβανιέμι  απ’ όπου θα πάρουμε την πτήση της επιστροφής στη Λάρνακα με ενδιάμεσο σταθμό στην Αθήνα.
28/12 A3 7901             Λάρνακα – Αθήνα 05:40 – 07:25
28/12 A3 4090            Αθήνα – Ροβανιέμι 08:15 – 12:55
02/01 A3 4091            Ροβανιέμι – Αθήνα 15:05 – 19:15
02/01 A3 7910            Αθήνα – Λάρνακα 22:55 – 00:35
Δίκλινο Δωμάτιο €2509 / Μονόκλινο Δωμάτιο €2879
Παιδί μέχρι 11χρ. όταν μοιράζεται το δωμάτιο με γονείς €1999
Παιδί μέχρι 11 σε δίκλινο δωμάτιο €2189
Περιλαμβάνεται Αεροπορικό Εισιτήριο στις πιο πάνω τιμές
Μία Μοναδική Αναχώρηση: 28 Δεκεμβρίου 2020
Αεροπορικά εισιτήρια για Αθήνα
Αεροπορικά εισιτήρια με απ’ ευθείας πτήσεις τσάρτερ από Αθήνα-Ροβανιέμι και από Ροβανιέμι-Αθήνα
Διαμονή στο Λέβι (3 βράδια) & στο Ροβανιέμι (2 βράδια).
Χρήση σάουνας και πισίνας (όπου διαθέσιμη) σε όλα τα ξενοδοχεία
Δείπνα καθημερινά με εορταστικό μπουφέ
Γεύματα καθημερινά (Γεύμα στο Ice Restaurant στο χωριό του Aϊ Βασίλη)
Μεταφορά και επίσκεψη στο χωριό του Αϊ Βασίλη στο Ροβανιέμι
Επίσκεψη Αϊ Βασίλη κατά την διάρκεια δείπνου
Εκδρομή με snowmobile με ειδικά ρούχα και μπότες
Επίσκεψη σε φάρμα ταράνδων και βόλτα με έλκηθρο ταράνδων
Επίσκεψη σε φάρμα σκυλιών χάσκι και βόλτα με έλκηθρο χάσκι
Μεταφορές όπως αναφέρονται στο πρόγραμμα
Μεταφορά στο Santa Park με προαιρετική είσοδο (€36 ενήλικας, €30 παιδί 3 έως 12 ετών & παιδί έως 3 ετών ελεύθερη είσοδος)
Μεταφορά και είσοδος στο Ζωολογικό κήπο της Ranua
Ειδικοί τοπικοί αρχηγοί κατά την διάρκεια των δραστηριοτήτων
Συνοδό αρχηγό από/έως Αθήνα
Μια χειραποσκευή και 1 αποσκευή έως 20 κιλά
Δώρα από το γραφείο μας:
Φόροι αεροδρομίων και επίναυλος καυσίμων
Μεταφορά, είσοδος και ξενάγηση στο μουσείο Arktikum
Είσοδος στο Snowman World στο χωριό του Αϊ-Βασίλη
Αχθοφορικά, είσοδοι στους επισκεπτόμενους χώρους
Προσωπικά έξοδα και ότι δεν αναφέρεται ρητά στα περιλαμβανόμενα
Βραδινή εξόρμηση για το Βόρειο Σέλας. Διάρκεια: 3 ώρες
Το Βόρειο Σέλας, είναι δυνατόν να παρατηρηθεί στην Φινλανδική Λαπωνία. Η θέση μας στον Αρκτικό Κύκλο μας δίνει τις μεγαλύτερες πιθανότητες για να το δούμε. Ο οδηγός μας θα σας οδηγήσει έξω από την πόλη φτάνοντας στα καλύτερα σημεία για να απολύσουμε ένα Φινλανδικό πικνίκ κάτω από τα φώτα του Βόρειου Σέλαος.
Περιλαμβάνει: Μεταφορά με λεωφορείο, εκδρομικό γεύμα με λουκάνικα γλυκό, ζεστά ροφήματα και πληροφορίες για το Βόρειο Σέλας από τον τοπικό ξεναγό.
Τιμή €69 ο ενήλικας & €52 για παιδιά από 4 έως 14 ετών
Λόγω των καιρικών συνθηκών της περιοχής, η ροή του προγράμματος μπορεί να αλλάξει αν αυτό κριθεί απαραίτητο για την καλύτερη εξυπηρέτηση του γκρουπ.
Επιβεβαίωση κράτησης με προκαταβολή 40%. Εξόφληση 3 εβδομάδες πριν την αναχώρηση. Ακυρωτικά σε περίπτωση ακύρωσης ταξιδιώτη: Μέχρι και 30 μέρες πριν την αναχώρηση: 20%. 30 – 20 μέρες πριν την αναχώρηση: 50%. Σε περίπτωση ακύρωσης λιγότερο από 20 μέρες πριν την αναχώρηση: το σύνολο της αξίας της εκδρομής.
Παρακαλούμε ζητήστε μας τους αναλυτικούς όρους συμμετοχής σε οργανωμένο ταξίδι
Τα τρίκλινα δωμάτια είναι δίκλινα με την προσθήκη μίας επιπλέον κλίνης.
OΡΟΙ ΚΑΙ ΠΟΛΙΤΙΚΗ ΑΚΥΡΩΣΗΣ
Σε ενδεχόμενη αύξηση στους φόρους αεροδρομίων επιβαρύνεται ο πελάτης.
Οι τιμές των ταξιδιωτικών πακέτων δεν αλλάζουν κατά την ώρα της κράτησης τους.
Με την κράτηση των ταξιδιωτικών πακέτων δίνετε προκαταβολή 40% της αξίας των  πακέτων και η εξόφληση τους γίνεται μέχρι 30 μέρες πριν την αναχώρηση.
Υπάρχει δυνατότητα ακύρωση των ταξιδιωτικών πακέτων βάσει των όρων και  κανονισμών.
Όροι και Πολιτική Ακύρωσης
Ακύρωση συμμετοχής μέχρι 45 μέρες πριν την αναχώρηση, παρακράτηση ποσού     €100 για λειτουργικά έξοδα.
Ακύρωση συμμετοχής μεταξύ 44 και 30 μέρες πριν την αναχώρηση, παρακράτηση 30% της αξίας του ταξιδιού.
Ακύρωση συμμετοχής μεταξύ 29 και 21 μέρες πριν την αναχώρηση, παρακράτηση 50% της αξίας του ταξιδιού.
Ακύρωση συμμετοχής 20 μέρες και μέχρι την αναχώρηση, παρακράτηση όλου του ποσού της αξίας του ταξιδιού.
Σε περίπτωση μη παρουσίασης (no show), παρακράτηση όλου του ποσού της αξίας του ταξιδιού.
Για τα μέσα ολικής ναύλωσης (charter), κρουαζιέρες, σκι, εκθέσεις, συνέδρια και παρεμφερείς διεθνείς εκδηλώσεις, τα ακυρωτικά φθάνουν μέχρι 100% της αξίας τους ασχέτως της ημερομηνίας γνωστοποίησης της ακύρωσης.
Εκδηλώστε το ενδιαφέρον σας εδω
We provide complete value for money travel solutions for both national and international clients and offer the highest levels of service whilst minimising costs at every stage of the travel process…
Εμείς στο COOP TRAVEL κατανοούμε πόσο σημαντικές είναι για εσάς οι διακοπές και  προσπαθούμε να σας προσφέρουμε μέσω της διαδικτυακής μας πλατφόρμας…